Diari Oficial de la Generalitat Valenciana


Sumari del DOGV 4681, del 30-01-2004 (2004/514)

Informació pública del pla parcial de millora modificatiu, estudi d'impacte ambiental i alternativa tècnica de programa del sector Tatiana World que reclassifica sòl no urbanitzable comú general del vigent Pla General d'Ordenació Urbana en sòl urbanitzable residencial.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4681

Data del DOGV
:   30-01-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/514


Organisme emissor
:   Ajuntament d'Asp

Tipus de document
:   Anunci

Informació pública del pla parcial de millora modificatiu, estudi d'impacte ambiental i alternativa tècnica de programa del sector Tatiana World que reclassifica sòl no urbanitzable comú general del vigent Pla General d'Ordenació Urbana en sòl urbanitzable residencial. [2004/514]
  
La Comissió de Govern municipal, en sessió número 45/2003 celebrada en data 30 de desembre de 2003, va acordar sotmetre a informació pública per termini de vint dies, per mitjà d'edicte publicat en un diari d'informació general editat a la Comunitat Valenciana i (posterior o simultàniament) en el Diari Oficial de la Generalitat Valenciana, el pla parcial de millora modificatiu, estudi d'impacte ambiental i alternativa tècnica de programa del sector Tatiana World que reclassifica sòl no urbanitzable comú general del vigent Pla General d'Ordenació Urbana en sòl urbanitzable residencial, presentat per la mercantil Castelló, Construcciones e Infrastructuras, SL. El termini d'exposició es comptarà a partir de la publicació del present edicte en el Diari Oficial de la Generalitat Valenciana.
  
Durant el període d'exposició s'admetran tant al·legacions com alternatives tècniques a la continguda en el programa i pla parcial, i després de la seua conclusió, els que sent o no propietaris dels terrenys tinguen interés a competir per ser seleccionats com a adjudicataris del corresponent programa, podran presentar proposicions jurídiques i econòmiques. Estes últimes es presentaren durant els cinc dies següents al venciment del termini dels vint dies abans mencionats.
  
Les alternatives tècniques es presentaran a la vista, amb la documentació expressada en els apartats A i B de l'article 32 de la Llei 6/1994 de la Generalitat Valenciana Reguladora de l'Activitat Urbanística, acompanyades, si és procedent, de projectes complementaris. Les proposicions jurídiques i econòmiques es presentaran en plica tancada amb la documentació mencionada en els apartats C i D de l'article 32 abans citat.
  
Els terminis indicats anteriorment quedaran prorrogats per dies addicionals si durant els deu primers d'informació pública alguna persona es comprometera a presentar una alternativa tècnica substancialment distinta a la inicial i prestarà caució d'això en la quantia que si és procedent es determina. La prórroga es farà constar en l'expedient, s'anunciarà en el tauler d'anuncis de l'ajuntament i es comunicarà als que, per desconéixer-la, presenten pliques prematurament.
  
L'acte d'obertura de pliques se celebrarà en la següent data hàbil a la conclusió del termini per a presentar-les. Del seu desenrotllament i resultat s'alçarà acta, davall fe pública i davant de dos testimonis. Totes les actuacions podran ser objecte de consulta i al·legació pels interessats durant els deu dies següents al d'obertura de pliques. Els competidors durant eixe període, podran associar-se unint les seues proposicions.
  
El que es publica per a general coneixement en virtut del que establix l'article 46 de la Llei 6/1994 abans citada.
  
Per mitjà d'este anunci i de conformitat amb l'article 59.4 de la Llei 30/1992 de 26 de novembre, se cita als propietaris afectats que puguen resultar desconeguts, dels quals s'ignore el lloc de la pràctica de l'avís o bé intentada la mateixa no s'haguera pogut practicar. La relació de titularitats cadastrals afectades per l'actuació és la següent:
  
Finalment, se significa que d'acord amb l'article 107 de la Llei 30/1992 de 26 de novembre, el present acte és de mer tràmit, i no cap la interposició de recurs contra el mateix, sense perjuí de mostrar la seua oposició per a la seua consideració en la resolució que pose final al procediment.